Kuinka ihme vapautuu
Jumalan rauhaa! Tervetuloa ohjelman pariin.
Olen Tommy Lilja, PTL-järjestön perustaja ja johtaja.
Olemme tässä yhdessä.
PTL-järjestöllä on joitakin ydinarvoja.
Yksi on: "Olemme tässä yhdessä."
Toinen on: "Hän kuoli edestämme, me elämme Hänelle."
Kolmas on: "Yksi kaikkien puolesta, kaikki yhden puolesta."
Teemme tätä yhdessä. Tahdomme tehdä sitä yhdessä kanssasi.
Kristus-ruumis ei ole sitä, mitä yksi ihminen tekee.
Yksi ei riitä tuomaan menestystä.
Kristus-ruumis on sitä, mitä monet tekevät yhdessä.
Tänään aion opettaa hieman.
Näytän myös suuren ihmeen Sambiasta.
Ihmeen teki Jeesus Kristus.
Jeesuksen takana Sambiassa oli mahtava tiimi yhdessä kanssani.
Elleivät he olisi työskennelleet, uskoneet ja rukoilleet, -
ei olisi ollut kokoussarjaa.
Lisäksi paikalla olivat väkijoukko ja sairaat, jotka uskoivat, -
että Jeesus voi parantaa heidät.
Kun katsot ohjelmaa, tämäkin on jotakin, mitä teemme yhdessä.
Ellet katsoisi televisiota tänään, miksi olisin taltioinut tätä ohjelmaa?
Se on hyvin tärkeää kristittyjen kesken, -
ja vaikka et usko Jeesukseen, annamme sinulle kutsun -
tulla osaksi Jumalan työtä kaikkialla maailmassa.
Jeesus elää.
Jeesus on Herra. Jeesus on ruumiissaan.
Ruumiin muodostavat uskovat yhdessä.
Sinä ja me olemme tässä yhdessä.
Näillä sanoilla toivotan sinut tervetulleeksi ohjelman pariin.
Uskon, että ohjelma on menestys ja Jumalan voima iskee sinuun.
Pastori Tommyllä on voima ja sana.
Hänen elämänsä yllä on Jumalan läsnäolo ja Pyhän Hengen voima.
Sen näkee hänen elämästään ja opetuksistaan.
PTL-JÄRJESTÖN -
EVANKELIOIVA KOKOUSSARJA
YHDESSÄ TAVOITAMME -
MAAILMAA -
EVANKELIUMILLA -
JEESUKSESTA
Hän on kansan mies.
Siksi sanoma vaikuttaa ihmisten elämään -
ruohonjuuritasolla, myös lasten elämään.
Hän suuntaa sanomastaan aina tietyn osion lapsille.
Hän rukoilee lasten puolesta.
Hän rukoilee aikuisten ja kaikkien puolesta.
Halleluja! - Pastori Tommy!
Täällä on pieni lapsi, jonka oli määrä mennä leikkaukseen sairaalaan.
Äiti päätti tuoda hänet kokoukseen.
Kun he eilen olivat täällä, poika ei kävellyt. Tänään he olivat täällä.
Eikö poika kävellyt eilen? - Ei. Tänään hän kävelee.
Halleluja! Antakaa Jeesukselle aplodit. Tule tänne!
HÄN KUOLI -
EDESTÄMME
ME ELÄMME -
HÄNELLE, -
JEESUKSELLE
PTL-JÄRJESTÖ
Nyt vien teidät Kabween Sambiaan.
Näytän teille merkittävän ihmeen.
Yhtenä iltana -
eräs äiti toi kokoukseen 7-vuotiaan tyttärensä.
Tytär oli lakannut kävelemästä, -
kun hän oli ollut yksivuotias.
Nyt hän oli 7-vuotias.
Äiti kantoi lasta selässään.
Afrikassa on tapana kantaa lasta kantoliinassa selässä.
Äiti tuli lapsensa kanssa.
Kokous oli käynnissä. Saarnasin. Sitten rukoilin sairaiden puolesta.
Äiti oli väkijoukossa. Hän kuunteli.
Hän ei aavistanut, että tytär, jota hän kantoi selässään, -
kuunteli myös.
Usko tuli hänen tyttärensä sydämeen.
Hän kuuli, että Jeesus parantaa sairaita -
ja kaikki on mahdollista, jos uskoo.
Tytön äiti oli hyvin yllättynyt, -
koska tytär ei ollut kävellyt kuuteen vuoteen.
Äiti tunsi yhtäkkiä, -
miten tytär liikutteli jalkojaan ja halusi tulla alas.
Äiti laski hänet maahan.
Äidin suureksi yllätykseksi tytär seisoi.
Halleluja! Tytär seisoi omin jaloin.
Kaiken kukkuraksi hän alkoi kävellä.
Äiti ja lapsi nousivat lavalle.
He olivat mainio parivaljakko.
Tytär hymyili.
Hän loisti kuin aurinko.
Sitten aloin kävellä hänen kanssaan.
Aluksi hänen kävelynsä oli hidasta, mutta askel askeleelta se parantui.
Lopuksi päästin kädestä irti.
Hän alkoi kävellä omin avuin.
En tiennyt, mitä tapahtui tytön ollessa yksivuotias.
Tiedän vain sen, -
ettei hän ollut kävellyt kuuteen vuoteen. Nyt hän käveli.
Sen kuulee myös väkijoukosta. Kokous järjestettiin slummissa.
Väkijoukosta monet tunsivat äidin ja tyttären.
Heidän "aamenensa" ja "hallelujansa" olivat vahvistus sille, -
että oli tapahtunut ihme.
Katsotaan video, -
jotta voitte nähdä ja uskoa, että Jeesus todella elää tänään.
Mitä tapahtui, kun rukoilimme?
Kun laskit tytön maahan, hän alkoi kävellä.
Halleluja! Mikä on tyttären nimi?
Tämä pieni tyttö ei ole pystynyt kävelemään kunnolla.
Halleluja! Aamen!
Hänen äitinsä kantoi hänet kokoussarjaan.
Kun hän laski tytön maahan, tyttö alkoi kävellä.
Hän parantui rukouksen aikana.
Jeesus kosketti häntä. Nyt hän kävelee.
Nouse ylös!
Nyt kävelen hänen kanssaan.
Yksi, kaksi, kolme!
Halleluja! Aamen!
Nyt minulla on teille kysymys.
Kuka teki tämän? - Jeesus!
Halleluja! Mama, tämä on mahtavaa!
Halleluja!
Aamen!
Otan vastaan ihmeeni tänään - Tänään, tänään
Halleluja! Miten ihana ihme!
Sitä Jeesus tekee tänään.
Nyt siirrymme Sambian Kabwesta -
Israeliin Galileaan.
Siirrymme nykyhetkestä 2 000 vuoden taa.
Luen Mark. 6:30:stä: -
"Ja apostolit kokoontuivat Jeesuksen tykö ja kertoivat hänelle kaikki, -
mitä olivat tehneet ja mitä olivat opettaneet. Niin hän sanoi heille: -
'Tulkaa te yksinäisyyteen, autioon paikkaan, ja levähtäkää vähän'.
Sillä tulijoita ja menijöitä oli paljon, ja heillä ei ollut aikaa syödäkään.
Ja he lähtivät venheellä autioon paikkaan, yksinäisyyteen.
Ja he näkivät heidän lähtevän, ja monet saivat siitä tiedon -
ja riensivät sinne jalkaisin kaikista kaupungeista -
ja saapuivat ennen heitä.
Ja astuessaan maihin hän näki paljon kansaa, ja hänen kävi heitä sääliksi, -
koska he olivat niinkuin lampaat, joilla ei ole paimenta, -
ja hän rupesi opettamaan heille moninaisia.
Ja kun päivä jo oli pitkälle kulunut, -
menivät hänen opetuslapsensa hänen tykönsä ja sanoivat: -
'Tämä paikka on autio, ja aika on jo myöhäinen; laske heidät luotasi, -
että he menisivät ympäristöllä oleviin maataloihin ja kyliin -
ostamaan itsellensä syötävää'.
Mutta hän vastasi heille ja sanoi: 'Antakaa te heille syödä'.
Niin he sanoivat hänelle: 'Lähdemmekö ostamaan leipää -
kahdellasadalla denarilla antaaksemme heille syödä?'
Mutta hän sanoi heille: "Montako leipää teillä on? Menkää katsomaan."
Otettuaan siitä selvän he sanoivat: 'Viisi, ja kaksi kalaa'.
Niin hän määräsi heille, -
että kaikkien oli asetuttava ruokakunnittain vihantaan ruohikkoon.
Ja he laskeutuivat ryhmä ryhmän viereen, -
toisiin sata, toisiin viisikymmentä. Ja hän otti ne viisi leipää ja kaksi kalaa,
katsoi ylös taivaaseen ja siunasi ja mursi leivät -
ja antoi ne opetuslapsilleen kansan eteen pantaviksi; -
myöskin ne kaksi kalaa hän jakoi kaikille.
Ja kaikki söivät ja tulivat ravituiksi.
Sitten he keräsivät palaset, kaksitoista täyttä vakallista, ja tähteet kaloista.
Ja niitä, jotka olivat syöneet näitä leipiä, oli viisituhatta miestä."
Tämä ihme on kerrottu kaikissa evankeliumeissa.
Se on siis tärkeä asia, jonka Jeesus haluaa kertoa.
Se teki syvän vaikutuksen kaikkiin opetuslapsiin ja kansaan.
Heillä oli viisi leipää ja kaksi kalaa.
Tahdon esittää kysymyksen, -
mikä sai ihmeen liikkeelle.
Usein ajatellaan, että alullepaneva tekijä oli Jeesuksen rukous.
Jeesus teki niin, että Hän siunasi leivät ja kalat.
Sen jälkeen Hän otti korit -
ja jakoi ne opetuslapsille.
Sitten Hän käski opetuslasten ruokkia kansan.
Kuvittele tilannetta. Näe se silmiesi edessä.
Aseta itsesi yhden opetuslapsen sijaan.
Jeesus oli siellä, samoin viisituhatta miestä.
He istuivat ja odottivat saavansa jotakin syödäkseen.
Kaikki näkivät, että heillä oli vain viisi leipää ja kaksi kalaa.
Olisin halunnut olla siellä itse.
Yritän kuvitella sitä mielessäni, -
mutta en ymmärrä, miten Jeesus toimi.
Nostiko Hän jokaisen korin erikseen ylös?
Vai jakoiko Hän opetuslapsille korit, joiden pohjalla oli leivänmurusia?
En tiedä, mutta ymmärrän Johannesta ja Pietaria.
He varmasti katsoivat toinen toistaan.
Heillä oli korit käsissään. He katsoivat Jeesusta, -
ja Jeesus sanoi: "No niin, pojat. Ottakaa uskonaskel."
Ihmettä ei saanut liikkeelle Jeesuksen rukous itsessään.
Ihmeen sai liikkeelle se, -
että Hänen opetuslapsensa ottivat uskonaskeleen -
ja alkoivat jakaa eteenpäin sitä, mitä Jeesus oli antanut heille.
Heillä oli korit.
Jotta ihme saatiin liikkeelle, -
heidän piti antaa pois se, minkä Hän oli antanut heille.
He varmasti katsoivat koreihin.
En tiedä, missä vaiheessa leipä alkoi moninkertaistua.
Heidän piti ottaa uskonaskel.
He ottivat sen!
Jeesuksen käskystä he ottivat korin ja alkoivat palvella.
He katsahtivat toisiaan ja Jeesusta.
Jeesus hymyili ja sanoi: "Jatkakaa vain. Jatkakaa."
He katsoivat koriin. He katsoivat väkijoukkoa, Jeesusta ja toisiaan.
He ruokkivat sata, sitten kaksi- ja kolmesataa ihmistä.
He jatkoivat vaeltamista uskossa.
Tämä on hengellinen periaate -
ja hengellinen laki Jumalan valtakunnassa.
Sinun kuuluu jakaa eteenpäin sitä, mitä Jumala on antanut sinulle.
Kuollutmeri on mineraaleiltaan rikkain järvi maailmassa.
Se on hyvin merkittävää.
Se on erittäin rikas, mutta silti se on kuollut.
Maailman rikkain järvi on kuollut, -
koska siihen on vain sisäänvirtausta.
Kuolleestamerestä ei ole laskujokea.
Se pitää kaiken itsellään.
Sama pätee meihin.
Kun pidämme kaiken itsellämme, me kuolemme.
Kun jaamme sitä, mitä Jumala on antanut meille, -
pysymme elävinä.
Jumala moninkertaistaa sen, mitä Hän on antanut meille.
Opetuslapsilla oli korit.
He ruokkivat sata, sitten kaksisataa ihmistä.
Heitä oli kaksitoista.
Heidän oli määrä ruokkia viisituhatta miestä.
Heidän lisäkseen oli varmasti vielä naisia ja lapsia.
Siinä meni aikaa, ja he olivat väsyneitä.
Niin kauan kuin he antoivat ja jakoivat, -
leivät ja kalat jatkoivat moninkertaistumistaan.
Onko tämä ymmärrettävää? Sinulla on kori Jeesukselta.
En tarkoita nyt ainoastaan rahaa. Monet kysyvät minulta: -
"Haluan tehdä jotakin Jumalan valta- kunnan hyväksi. Mitä voin tehdä?
En koe minkäänlaista johdatusta. Mitä voisin tehdä?"
Kysyn: "Onhan sinulla jotakin, eikö?" "On", he vastaavat. "Anna se pois."
Korissasi on tuloja ja rahaa. Siellä on myös hengellisiä lahjoja.
Sinulla on jotakin. Sinulla on persoonaa, rakkautta, -
ehkäpä myös lohdutusta. Koreissa on monia asioita.
Kun alat jakaa esimerkiksi hymyjä, hymyt alkavat moninkertaistua.
Kun jaat rakkautta, rakkaus alkaa moninkertaistua.
Kun jaat rahaa, raha moninkertaistuu.
Kun rukoilee sairaiden puolesta, se moninkertaistuu.
Sinun on otettava uskonaskel.
Sinun on otettava kori ja annettava pois sitä, -
mitä Jumala on laittanut koriisi. Tämä on hyvin tärkeää.
Alussa Hän antaa pienen korin.
Kun alkaa jakaa koristaan, hetken kuluttua...
Hän antaa isomman korin ja sitten vielä isomman korin.
Tämä on moninkertaistumisen salaisuus Jumalan valtakunnassa.
Jaa sitä, mitä itse olet saanut. Voi olla, ettei sinulla ole paljon, -
mutta jos sinulla on viisi leipää ja kaksi kalaa, ala jakaa niitä.
Niistä riittää jaettavaksi tuhansille, -
koska Jumala tekee ihmeen, kun vaellamme uskossa.
Joitakin vuosia sitten kirjoitin Usko ― menetelmänä -kirjan.
Se on ollut myyntimenestys Ruotsissa. Se on käännetty englanniksi.
Nyt se on käännetty suomeksi. Siitä on otettu suomenkielinen painos.
Monet kirjat ja opettajat opettavat uskosta.
Usko on yksi asia, mutta uskominen on toinen asia.
Usko on jotakin, mitä meillä on. Uskominen on jotakin, mitä teemme.
Pyörä on jotakin, mitä meillä on. Pyöräily on jotakin, mitä teemme.
Kirjassa opetan, mitä teemme ja miten teemme, kun uskomme.
Jumala sanoi, ettei järjestömme ole liikeyritys. Olemme lähetysjärjestö.
Siksi jaan kirjaa ilmaiseksi.
Riittää, että kirjoitat, soitat tai lähetät sähköpostia meille.
Lähetämme sinulle kirjan mielellämme ilmaiseksi.
Nyt rukoilen yhdessä kanssasi.
Uskon, että kun rukoilen, Pyhä Henki paljastaa sinulle, -
mitä korissasi on.
Sitten valan sinuun rohkeutta Jeesuksen Kristuksen nimessä, -
jotta otat uskonaskeleen ja alat jakaa sitä, mitä sinulla on.
Isä, Jeesuksen Kristuksen nimessä, -
rukoilen jokaisen katsojan puolesta.
Kiitos, Jumala, -
että olet antanut heidän sisimpäänsä valtavaa suuruutta.
Rukoilen Jeesuksen nimessä, -
että Sinä tässä hetkessä paljastat lahjat heidän sisällään.
Isä, rukoilen Jeesuksen Kristuksen nimessä, -
että he vapautuvat ja heillä on rohkeus -
ottaa uskonaskel -
alkaa jakaa sitä, mitä olet heille antanut.
Tuon eteesi myös ne, -
jotka tahtovat tuntea ja kohdata Sinut.
Isä, Jeesuksen Kristuksen nimessä, laske läsnäolosi heidän elämänsä ylle.
Isä, Jeesuksen nimessä, rukoilen sairaiden puolesta, -
paranna heidät nyt.
Tule terveeksi Jeesuksen nimessä.
Jeesuksen nimessä.
Halleluja! Kun rukoilimme, -
elämässäsi tapahtui jotakin.
On kuin olisimme avanneet oven.
Nyt kun ovi on auki, -
sinun on tehtävä loput.
Se on sama juttu. Jeesus siunasi viisi leipää ja kaksi kalaa.
Hän avasi oven.
Kun opetuslapset ottivat uskonaskeleita, -
ihme tuli luoduksi.
Se, mitä heillä oli, moninkertaistui, ja he pystyivät palvelemaan ihmisiä.
Kiitän Jumalaa sinusta ja jokaisesta, joka katsoi ohjelmaa tänään.
Me teemme tämän, koska uskomme Jeesukseen.
Haluamme, että katsot ja uskot. Jeesuksen Kristuksen nimessä, -
olkoon Pyhän Hengen voima kanssasi. Kiitos!
Suomennos: Marianne Tenetz